**TEHNILINE KIRJELDUS**

1. **TERMINID**

Tehnilises kirjelduses on Hankijat nimetatud Tellijaks.

Isikut, kellega käesoleva hanke tulemusena sõlmitakse töövõtuleping, nimetatakse Töövõtjaks.

1. **HANKEOBJEKT**

Käesoleva hanke objektiks on Valga vallas Lüllemäe külas Kirikumõisa tee 15 kinnistule (katastritunnus 85501:001:0197) Lüllemäe Põhikooli lasteaia mänguväljakule uute atraktsioonide projekteerimine ja ehitamine ning Valga vallas Kaagjärve külas Kontori kinnistul olemasoleva lasteaia mänguväljakul asuva vana mängulinnaku demonteerimine ja uue paigaldamine.

|  |  |
| --- | --- |
| Objekt/aadress | Tehnilised näitajad |
| * Lüllemäe Põhikooli lasteaed

Kirikumõisa tee 15 kinnistu (katastritunnus 85501:001:0197), Lüllemäe külas, Valga vald, Valga maakond;* Kontori kinnistu (katastritunnus 28901:002:1670), Kaagjärve küla, Valga vald, Valga maakond
 | Kasutusotstarve: 24129 Avaliku kasutusegaspordi- ja puhkerajatis, sh mänguväljak |

1. **TÖÖDE ALUSDOKUMENDID**

Tööde alusdokumendid on (kõik kokku Lähtedokumentatsioon):

**3.1**. Käesolev tehniline kirjeldus;

**3.2.** Asendiplaan Lüllemäe lasteaiale kavandatava mänguväljaku asukoha kohta, lisa 1.

**3.3.** Asendiplaan Kaagjärve lasteaiale kavandatava mänguväljaku asukoha kohta, lisa 2.

**3.4.** Tööde mahutabel, lisa 3.

Juhul kui hankedokumentatsiooni osade vahel on vastuolu(sid) või võimaldavad mitmesugust tõlgendust tuleb hanke käigus esitada Tellijale küsimused selgituste saamiseks. Kui Töövõtja ei esita vastuolude kohta küsimusi, on Tellijal õigus valida sobivam tõlgendus. Pärast pakkumuse esitamist ei rahulda Tellija ühtegi Töövõtja ettenägematutele asjaoludele, mitteinformeeritusele, teisiti tõlgendamisele või muule ettekäändele tuginevat pretensiooni või lisanõuet, s.h. rahalist nõuet. Tööde teostamisel tuleb järgida kõiki kehtivaid õigusakte, standardeid, tehnilisi norme ja kvaliteedinõudeid.

1. **TELLIJA EESMÄRK**

Käesoleval hetkel on lasteaedade mänguväljakute atraktsioonid osaliselt amortiseerunud või vajavad suuri parandustöid. Hanke tulemusena peab valmima Lüllemäe külas Kirikumõisa tee 15 kinnistule Vabariigis kehtivatele seadustele, nõuetele ja standarditele vastav, ehitusloa alusel valminud ja kasutusluba omav atraktiivne laste mänguväljak ning teostada Kaagjärves vana mängulinnaku vahetus uue linnaku vastu. Mänguväljak peab pakkuma mitmekesist ja erinevaid füüsilisi ja vaimseid võimeid arendavaid mänguelemente alates mudilastest (1+ eluaastat) kuni 7-8 aasta vanustele lastele. Mänguväljak peab moodustama Lüllemäe Põhikooli asumiga ja olemasolevate rajatistega sobituva terviku. Projekteerimisel ja ehitamisel tuleb aluseks Tellija poolsed soovid ja kohalikud asjaolud.

**Käesoleva hanke eesmärk on leida töövõtja, kellega sõlmida töövõtu leping ja kes projekteerib nõuetekohase mänguväljaku atraktsioonid Lüllemäe Põhikooli lasteaia jaoks ning teostaks vajaminevad ehitustööd Lüllemäel Kirikumõisa tee 15 ja Kaagjärves Kontori kinnistutel.**

**5. TÖÖDE KIRJELDUS**

**5.1**. projekteerida ja ehitada valmis Lüllemäe Põhikooli lasteaia mänguväljaku jaoks uued atraktsioonid (vt asendiplaan - joonis 1). Mänguväljaku atraktsioonid peavad olema läbivalt ühtses stiilis ja värvitoonides, sarnaste materjalikombinatsioonidega ning vastama kõigile koolieelse lasteasutuse mänguväljakule kehtestatud nõuetele. Tööde hulka kuulub:

1) sõimelaste mänguväljaku ala aiaga piiramine 60 meetri ulatuses (keevispaneel, 1,5 m kõrgune, tumeroheline, jalgvärav 1 m laiune). Olemasoleva 18 m pikkuse keevispaneelidest piirdeaia ümberpaigutamine ja selle asemele 70cm kõrguse puidust lippaiaga (lipi laius minimaalselt 10 cm, lipi tipp ümara kujuga), mis jääb eraldama sõimelaste mänguväljakut liitrühmade mänguväljakust (kuni 20 m). Lippaial on üks värav laiusega 1 m. Aia värv kooskõlastatakse tellijaga.

2) liumägi 1,5-3-aastastele lastele (1 tk). Kirjeldus: peab olema 4-5-astmeline trepp platvormile mõlemalt poolt käsipuu või ohutusseinaga. Platvormi kaks külge on piiratud ohutusseinaga. Ühe seina kohal kahe tala vahel on toru, mille küljes on liigutatavad elemendid loendamise harjutamiseks. Teise ohutusseina küljes on liigutatav rool. Platvormilt viib alla liumägi.



Joonis 1. Liumägi 1,5-3-aastastele lastele

3) mängulinnak kahe platvormiga (2 tk). Kirjeldus: kaks platvormi, millest madalam on avatud (võib olla ka torniga) ja kõrgem on katusega (torn). Platvormid on omavahel ühendatud jäiga turnimisalaga (nt laudis astmepulkadega), ääristatud kahelt poolt turvaliste külgedega (võrk või puidust vertikaallipid). Kummalegi platvormile viib maapinnalt eraldi trepp. Kõrgema torni üks külg on maapinnast alates kaetud ronimisseinaga. Madalama platvormi all on väikelastele tööpind. Madalama platvormi ühel seinal on mängurool. Kummaltki platvormilt kulgeb alla liumägi (madalam sobilik alates 1,5-aastastele lastele, kõrgem sobilik 4-7-aastatstele lastele). Kõrgema torni otsast tuleb lisaks liumäele alla ka liutoru.



Joonis 2. Mängulinnak kahe platvormiga (osaliselt analoogne kirjeldusega)

4) mängumaja katuse ja varjualusega (1 tk), sobilik vanusele 1-4 aastat. Kirjeldus: mängumaja on seintega piiratud vähemalt kolmest küljest. Ühe seina välisküljel on motoorikaelemendid. Katuse ühest servast ulatub välja varjualune, mille all on mängumajaga ühendudes olev lauake. Mängumaja sees on seina küljes pink ja lauake.



Joonis 3. Mängumaja katuse ja varjualusega

5) 2-kohaline kiik istmetega (3 tk). Kirjeldus: kiigu tugitalad on metallist. Kahe kiigu istmed (4 tk kokku) on n-ö tavalised ja ühel kiigul on beebiistmed (2 tk). Kõik kiigu ketid peavad olema pealistatud plastikuga.



Joonis 4. 2-kohaline kiik tavaliste istmetega



Joonis 5. Beebiiste

6) kaalukiik 2 istmega (1 tk), sobilik alates 3-aastastele lastele. Kirjeldus: kiige kummaski otsas on istmeplaat ja käepide. Keskosa maksimaalne kõrgus on 75 cm.



Joonis 6. Kaalukiik 2 istmega

7) puidust tasakaalupoom (1 tk), sobilik alates 3-aastastele lastele. Kirjeldus: maksimumkõrgus 50 cm, eest otsast kaldteega, kandilise profiiliga palgist.



Joonis 7. Puidust tasakaalupoom

8) liivakast koos liivaga, mõõtmed 4x4m (3 tk), liivakast on sobilik alates 1-aastastele lastele. Kirjeldus: liivakasti servade väliskõrgus on maksimaalselt 30 cm. Servad on kaetud lapiti laudadega, millel saab laps istuda ja millele saab asetada mänguvahendeid. Laua laius minimaalselt 20cm.



Joonis 8. Liivakast

**5.2.** Ehitusprojekt

5.2.1. Projektdokumentatsioon esitatakse tellijale koos ehitusloa taotlusega läbi ehitisregistri www.ehr.ee.

5.2.2. Ehitusprojekt kooskõlastatakse hankijaga enne ehitustöödega alustamist.

**5.3.** Kaagjärves Kontori kinnistul asuva lasteaia mänguväljakul (vt asendiplaan – joonis 2) likvideerida ja käidelda vastavalt nõuetele vana amortiseerunud mängulinnak (trepp, torn, liumägi). Demonteeritud atraktsiooni asemele paigaldada uus mängulinnak kahe platvormiga (1 tk). Kirjeldus: kaks platvormi, millest madalam on avatud (võib olla ka torniga) ja kõrgem on katusega (torn). Platvormid on omavahel ühendatud jäiga turnimisalaga (nt laudis astmepulkadega), ääristatud kahelt poolt turvaliste külgedega (võrk või puidust vertikaallipid). Kummalegi platvormile viib maapinnalt eraldi trepp. Kõrgema torni üks külg on maapinnast alates kaetud ronimisseinaga. Madalama platvormi all on väikelastele tööpind. Madalama platvormi ühel seinal on mängurool. Kummaltki platvormilt kulgeb alla liumägi (madalam sobilik alates 1,5-aastastele lastele, kõrgem sobilik 4-7-aastatstele lastele). Kõrgema torni otsast tuleb lisaks liumäele alla ka liutoru. Korrastada tuleb ka uue mänguatraktsiooni turvaaluskatet.

Joonis 9. Mängulinnak kahe platvormiga (osaliselt analoogne kirjeldusega)

**5.4.** Mänguväljaku rajamisel valmistatakse ette pinnas, eemaldatakse ettejäävad põõsad jms.

**5.5.** Mänguväljaku rajamise lõppedes viimistletakse atraktsioone ümbritsev kannatada saanud pinnas mulla ja muruseemnega.

**5.6.** Mänguväljakute atraktsioonide alune maapind tasandatakse, et kuhugi ei hakka kogunema vihmavesi (lombid). Peale tasandamist kaetakse atraktsioonide alune ühtlase vähemalt 10 cm paksuse multšikihiga. Atraktsioonide turvaaluskate peab vastama kehtivatele nõuetele ja standardile.

**6. ÜLDISED NÕUDED**

Teostatud tööd peavad vastama kehtestatud nõuetele, olles ülalpidamises võimalikult vastupidavad ja kauakestvad ning mille ülalpidamisekulud oleksid võimalikult madalad.

Sealhulgas:

**6.1.** paigaldatavad seadmed ja atraktsioonid peavad vastama ehitusnormidele ja -nõuetele, õigusaktidele ja käesolevas tehnilises kirjelduses toodud nõuetele;

**6.2.** kasutatud materjalid, tooted, seadmed, tehnosüsteemid ja nende paigaldamise tehnoloogiad peavad vastama kehtestatud nõuetele ja olema sobilikud;

**6.3.** kasutatud materjalid, tooted, seadmed ja nende paigaldamise tehnoloogia peavad tagama võimalikult pika kasutusea, vastupidavuse ning olema võimalikult kulumiskindlad;

**6.4**. tööd peavad vastama Heale Ehitustavale.

6.5. Pakutavate toodete gabariidi peavada olema ette antud mõõtudega võrdsed või suuremad.

**6.6.** Tehnilises kirjelduses toodud toodete asemel võib pakkuda taolisi või nendega samaväärseid vahendeid, kusjuures nende põhifunktsioonid ja turvanõuded peavad olema täidetud ning need peavad mahtuma koos turvaaladega projektis ettenähtud platsile.

**6.7.** Mänguväljak ning aluskate peavad vastama kehtivate standardite EVS-EN1176 ja EVS-EN1177 või samaväärse standardi nõuetele. Pakkuja esitab kinnituseks kolmanda osapoole sertifikaadi või tootja vastavusdeklaratsiooni.

**6.8.** Garantiiaeg toodetele ja paigaldusele peab olema vähemalt 2 aastat.

**7. TÖÖDE TEOSTAMISE AEG**

Ehitustööde aeg: kolm kuud alates lepingu allkirjastamisest.

**8. NÕUDED HINNAPAKKUMUSE VORMISTAMISELE**

8.1. hinnapakkumuse palume vormistada Valga Vallavalitsusele;

8.2. hinnapakkumusel peab olema väljastamise kuupäev;

8.3. hinnapakkumusel peavad olema pakkumise esitaja rekvisiidid (pakkuja ärinimi, äriregistri kood, käibemaksukohuslase reg. nr, aadress, kontakttelefon);

8.4. käesolev pakkumus peab kehtima kuni 1. november 2022;

8.5. hinnapakkumusele palun lisada pakutavate asjade fotod;

8.6. hinnapakkumuses palume eraldi välja tuua nimetatud vahendite nimetused, kogused ja hind. Palun tuua pakkumuses välja summa ilma käibemaksuta, käibemaks ja summa koos käibemaksuga ja et hind sisaldab toodete transporti objektile ja paigaldust;

8.7. hinnapakkumuses peab pakkuja kinnitama, et kaup on uus;

8.8. hinnapakkumine peab sisaldama toodete juures kasutatavate materjalide spetsifikatsiooni.

Projekteerimis- ja ehitustööd peavad olema teostatud selliselt, et oleks tagatud hankija eesmärk. Projekteerimis- ja ehitustöödel arvestada käesoleva pakkumiskutse tingimusi, Eestis kehtivaid seadusi, standardeid, normdokumente ja juhendeid. Töövõtja peab enne töödega alustamist hankima kõik vajalikud load (s.h. ehitusluba) ja kooskõlastused. Töövõtja taotleb ehitustööde lõpetamisel kasutusloa, mis on aluseks tööde üleandmise ja vastuvõtmise akti vormistamiseks.

Pakkumiste hindamise aluseks on majanduslikult soodsaim pakkumus st valituks osutub hinnapäringu kõigile tingimustele vastav madalaima hinna pakkuja. Hankija jätab endale õiguse pidada esitatud pakkumiste üle läbirääkimisi.

Kontaktisik objektil: Lüllemäe Kooli direktor Jana Tiits, e-post kool@karula.edu.ee ,

telefon 5308 3117

**9. LISAD**

**Asendiplaanid**

**Mahutabel**